Zápisnica
zo zasadnutia dňa 24. marca 2015

Prítomní:

Ing.  Peter Hrapko, predseda komisie 
Mgr. Igor Adamec, člen komisie 
Ing. Anna Reinerová, členka komisie
Mgr. Martin Pener, člen komisie

Ospravedlnený:
Ing. arch. Lucia Štasselová, členka komisie

Hostia:
-prezenčná listina

Program
1. Otvorenie
2. Poslanecký prieskum v RDS Sklenárova 14, Bratislava
3. Osobný pohovor s vybranými záujemcami o členstvo v Komisii sociálnych služieb
4. Rôzne

Predseda komisie privítal prítomných hostí a členov komisie a zároveň navrhol zmenu v bodoch rokovania.

Upravený program
- ako bod č.2
Návrh Všeobecne záväzného nariadenia mestskej časti Bratislava – Ružinov č. ..../2015 zo dňa ..... 2015, ktorým sa mení a dopĺňa Všeobecne záväzné nariadenie mestskej časti Bratislava – Ružinov č. 4/2008 o povinnom zápise dieťaťa na plnenie povinnej školskej dochádzky v základných školách.
- ako bod č.3
Poslanecký prieskum v RDS Sklenárova 14, Bratislava
- ako bod č.4
Osobný pohovor s vybranými záujemcami o členstvo v Komisii sociálnych služieb
- ako bod č.5
Rôzne
	
Hlasovanie: 3 prítomní, 3 za, 0 proti, 0 sa zdržalo

K bodu č. 2
Návrh Všeobecne záväzného nariadenia mestskej časti Bratislava – Ružinov č. ..../2015 zo dňa ..... 2015, ktorým sa mení a dopĺňa Všeobecne záväzné nariadenie mestskej časti Bratislava – Ružinov č. 4/2008 o povinnom zápise dieťaťa na plnenie povinnej školskej dochádzky v základných školách.
Komisia berie predložený materiál na vedomie a odporúča miestnemu zastupiteľstvu predložený materiál schváliť

Hlasovanie: 3 prítomní, 3 za, 0 proti, 0 sa zdržalo

K bodu č. 3

Pre zúčastnených poslancov, členov komisie a  hostí riaditeľka RDS Sklenárová 
pani Karelová. pripravila prezentáciu Ružinovského domova seniorov. Od roku 2012 sa v zariadení zvýšil počet klientov stupňa 2 a 3 na 4. a 5. stupeň odkázanosti. V domove seniorov sa nachádzajú garsónky a dvojgarsónky. Dvojgarsónky neboli obsadené tak ich prerobili na dvojbunky so samostatnými vchodmi. Pokračuje postupná debarierizácia garsóniek. V zariadení je momentálne umiestnených 288 klientov. Vo februári 2015 vytvorili lôžkové oddelenie (6 lôžok) s 24 hodinovou starostlivosťou. Ružinovský domov seniorov dováža stravu do piatich denných centier. 
K domovu seniorov patria aj detské jasle. Tie sa nachádzajú na Palkovičovej 11/A. K dnešnému dňu majú zapísaných 78 detí, môžu prijať40 detí. Komisia sociálnych služieb by danú situáciu chcela vyriešiť zriadením ďalších detských jaslí. Pani Karelová navrhla priestory na Banšelovej 4, tie ale vyžadujú rekonštrukciu. 

Uznesenie: Komisia žiada prednostu MČ o spracovanie predbežných nákladov na rekonštrukciu objektu na Banšelovej 4 v Bratislave na detské jasle s prípadnými rizikami. 
Hlasovanie: 3 prítomní, 3 za, 0 proti, 0 sa zdržalo

Počas poslaneckého prieskumu sa k prítomným pridal p. Adamec, člen komisie. 
Riaditeľka domova seniorov všetkých prítomných následne previedla zariadením. 

K bodu č. 4
Osobný pohovor s vybranými záujemcami o členstvo v Komisii sociálnych služieb
Vybraným uchádzačkám bola zaslaná pozvánka. Pozvanie prijala pani Vrábliková aj pani Franková. Predseda komisie ich prijal na zasadnutí komisie. K slovu sa dostala pani Franková. Predstavila seba a dôvod, pre ktorý sa rozhodla prihlásiť sa za člena Komisie sociálnych služieb. 
K slovu sa dostala pani Vrábliková. Rovnako ako druhá uchádzačka predstavila seba, svoju prácu. Členovia komisie jej dávali otázky, na všetky dostali odpoveď. Následne dal predseda komisie hlasovať, kto je za to aby sa predvolané uchádzačky stali členkami komisie. 

Hlasovanie: 3 prítomní, 3 za, 0 proti, 0 sa zdržalo

Tajomníčka komisie pripraví materiál na najbližšie zasadnutie zastupiteľstva. 

K bodu č. 5
Rôzne

Prizvaná vedúca odboru sociálnych vecí pani Valková oboznámila prítomných o možnostiach účasti imobilných občanov mestskej časti na výletoch a kultúrnych podujatiach organizovaných mestskou časťou. Domov dôchodcov a domov seniorov si musia výlety organizovať sami, ale účasť klientov týchto zariadení na kultúrnych akciách by chceli vyriešiť úpravou priestorov Cultusu na bezbariérový vstup v krátkom čase. Pani Valková prisľúbila, že ak budú priestory Cultusu bezbariérovo upravené imobilní občania budú do kultúrnych akcií zapojení. 
Predseda komisie požiadal pani Valkovú o prípravu koncepcie plánu práce s  ľuďmi bez domova. Podľa jej vyjadrenia zo strany mestskej časti nebol záujem. Pokúsi sa o to znova. 

Najbližšie zasadnutie komisie sa uskutoční 14.4.2015 so začiatkom o 16.00 hod.

Predseda komisie: Peter Hrapko  v.r.
Zapísala: Monika Repášová